Pancrazio Pfeiffer

**Pankratius Pfeiffer** (italiensk: **Pancrazio Pfeiffer**; opprinnelig født **Markus Pfeiffer**; 1872–1945) var en tysk katolsk prest og generalsuperior for salvatorianerordenen i 30 år. 

Under nazistenes okkupasjon av Roma under andre verdenskrig fungerte han som en uformell forbindelsesledd mellom pave Pius XII og den tyske ledelsen i byen. I denne egenskap reddet han hundrevis av jøder. og andre i Roma fra henrettelse. Han var personlig involvert i å skjule jøder ved det salvatorianske generalat i Roma. 

Den 10. mai 1944, ikke lernge før den allierte innmars i Roma,  arrangerte han et møte mellom paven og Karl Wolff. Han overtalte også nazistene til å skåne flere italienske byer fra ødeleggelse under deres retrett fra Italia. Blant byene han slik bidro til å redde fra bombing, var Ascoli Piceno, et faktum som markeres i mosaikker i katedralen i byen.

Som en følge av sin innsats ble Pfeiffer etter krigen kjent som *«Romas engel»*.
## Liv og virke
### Bakgrunn
Markus Pfeiffer ble født den 18. oktober 1872 i  Brunnen i kongedømmet Bayern i keiserdømmet Tyskland. Den 18. mars 1889 reiste han til Roma, og 21. mars gikk han inn i den katolske ordenen salvatorianerne, og tok det religiøse navnet *Pankratius* (*Pancrazio*).

### Prest
Han ble ordinert til prest den 30. mai 1896. Hans første oppdrag var som privatsekretær for grunnleggeren og generalsuperioren for den salvatorianske orden, Francesco Maria della Croce, og var stasjonert ved det salvatorianske moderhuset, Palazzo Cesi-Armellini, i Roma.

### Høye verv
Salvatorianernes første generalkapitel ble sammenkalt i 1902,  og da ble pater Pfeiffer valgt til generalprokurator. Mens han hadde denne stillingen, ble han også rådgiver for pater Jordan. I 1908 begynte han å arbeide i Vatikanet, på kontoret som hadde tilsyn med pavelige audienser.

På grunn av utbruddet av første verdenskrig flyttet det salvatorianske generalatet fra Roma til Fribourg i Sveits.

### Generalsuperior
Det tredje generalkapitlet ble avholdt i Fribourg i 1915, og da ble pater Pfeiffer ble valgt til å etterfølge Jordan som generalsuperior. Pfeiffer ble ansett som en effektiv leder av ordenen, til tross for en økonomisk krise i 1930.
### Rolle i å redde jøder og andre fra nazistene
Under andre verdenskrig ble Pfeiffer en uformell forbindelsesmann mellom pave Pius XII og den tyske ledelsen under nazistenes okkupasjon av Roma i 1943 og 1944. I denne egenskap reddet han mange jøder i Roma fra forfølgelse og død. Under okkupasjonen begav pater Pfeiffer seg annenhver dag til Den hellige stols statssekretariat, hvor han informerte sekretariatet om jøder som var blitt arrestert og mottok Vatikanets forespørsler om løslatelse som skulle leveres til nazistene.

Det er ukjent nøyaktig hvor mange jøder som ble reddet på grunn av pater Pfeiffers innsats. Ved en anledning brukte paven Pfeiffer som mellommann for å snakke med general Reiner Stahel, kommandanten for nazistyrkene i Roma, og Heinrich Himmler, for å sikre løslatelsen av 249 jøder som var blitt samlet opp. Ved en annen anledning overtalte Pfeiffer nazistene til å løslate 400 gisler, hvorav åtte var jøder, som allerede var blitt transportert til stedet for henrettelse ved eksekusjonspelotong.

I tillegg til jøder reddet Pfeiffer andre fra nazistene. Hver dag besøkte Pfeiffer *Regina Coeli-fengselet* og et annet fengsel på Via Tasso, hvor han ofte returnerte med frigjorte fanger som var blitt dømt til døden. Under den tyske retretten fra Italia i 1945 overtalte Pfeiffer også nazistene til å avstå fra å ødelegge flere italienske byer. Som et resultat av sin innsats for å redde folk fra nazistene, ble Pfeiffer kjent som *«Romas engel»*.

### Død
Den 12. mai 1945 ble Pfeiffer påkjørt av en britisk militærjeep da han prøvde å krysse gaten over til Vatikanet. Han døde dagen etter. Bare fire dager tidligere, etter den tyske overgivelsen, var krigen i Europa over.

På hans dødsdag hyllet Vatikanradioen ham for hans hva han gjorde under andre verdenskrig. Han ble etterfulgt som generalsuperior av Facundus Peterk.

En kort gate i Roma som munner ut i Via della Conciliazione ble oppkalt etter ham.

## Litteratur
* Joseph Bottom: 
*
* E. Dollmann: *Roma nazista 1937-1943. Un protagonista della storia racconta*, Trad. Zingarelli Italo , Editore: Rizzoli, Collana: Superbur , 2002
* Giorgio Angelozzi Gariboldi, *Pio XII, Hitler, Mussolini. Il Vaticano fra le dittature*, Mursia, 1988 ISBN 8842528757
* Robert A. Graham: ''La rappresaglia nazista alle Fosse Ardeatine. P. Pfeiffer, messaggero della carità di Pio XII''. La Civiltà Cattolica, 1973. vol.IV., pp.467-474
* Peter van Meijl: *Pater Pancratius Pfeiffer SDS und sein Einsatz für die Juden während der Deutschen Besatzung in Rom (1943-1944)*. [Hrsg.: Österreichische Provinz der Salvatorianer, Wien]. Wien, 2007, 154 S.
* Philomena Willer: *P. Pankratius Pfeiffer SDS (1872 - 1945) - Vom Bäckergesellen zum Vatikandiplomat*. [Hrsg.: Kath. Pfarramt Waltenhofen mit Gemeinde Schwangau]. Lindenberg: Kunstverlag Fink,  2005, 80 S., ISBN 3-89870-221-9

## Referanser